OpenLLM-France/wikimedia huggingface dataset:
# Jean-Paul Benzécri

Jean-Paul Benzécri (Oran, 1932ko otsailaren 28a- Villampuy, 2019ko azaroaren 24a) frantses estatistikari bat izan zen, ezaguna korrespondentzia-analisiaren sortzailea izateagatik, kontingentzia taula zabalak aztertu eta irudikatzeko erabiltzen dena. École Normale Supérieure goi mailako ikasketa-zentroko ikaslea izan zen.

## Bibliografia

* Histoire et préhistoire de l'analyse des données, Dunod, 1982, (ISBN 2-04-015467-1)
* L'analyse des données / leçons sur l'analyse factorielle et la reconnaissance des formes et travaux, Dunod 1982, (ISBN 2-04-015515-5)
* Linguistique et lexicologie, Dunod, 2007 [ré-édition], (ISBN 2-04-010776-2)
* Pratique de l'analyse des données, Dunod, 1980, (ISBN 2-04-015732-8)
* Revue Les cahiers de l'analyse des données, Gauthier-Villars, Dunod, 1980-1990

## Ikus, gainera

* Anjeles Iztueta Azkue

## Kanpo estekak

* Datuak: Q2721731
* Multimedia: Jean-Paul Benzécri / Q2721731
# Jean-Paul Bronckart

Jean-Paul Bronckart (1946- ) Suitzako Genevako Unibertsitateko Psikologia eta Hezkuntza Fakultateko Hizkuntzen Didaktika irakaslea izan zen eta geroago ohorezko irakaslea da.
Humanitateen eta gizarte-zientzien epistemologiari buruzko hainbat ikerketa-programa garatu zituen: hizkuntzaren analisia, hizkuntzaren eskuratze-prozesuak eta hizkuntzen didaktiko arloko ikerketak. Hizkuntzaren aktibismoaren eta prestakuntzaren arteko harremanaren gaiari arreta eskaini dio.
500 argitalpen zientifiko baino gehiagoren egilea da, horien artean nabarmendu izan da 1985. urtean argitaratu zen Activité langagière, textes et discours lana. Bere lan bat euskarara itzuli eta EHUko argitalpen zerbitzuak eskaini du.

## Lan nabarmenduak

Bereziki aipagarritzat jo diren beste lan batzuk:
   * Jean-Paul Bronckart. Zergatik eta nola bihurtu didaktikari? EHU. ISBN: 978-84-1319-278-9
   * (Frantsesez) Jean-Paul Bronckart. Théories du langage (1977/ azken bertsioa, 2019),
   * (Frantsesez) Jean-Paul Bronckart. Le fonctionnement des discours (lankidetzan, 1985),
   * (Gaztelaniaz) Jean-Paul Bronckart. Desarollo del lenguaje y didactica de las lenguas (2007), Buenos Aires, Miño y Dávila.
   * (Frantsesez) Jean-Paul Bronckart, E. Bulea & C. Bota. Le projet de Ferdinand de Saussure (2010).
   * (Frantsesez) Jean-Paul Bronckart. Bakhtine démasqué (C. Bota egilearekin elkarlanean, 2011),
   * (Frantsesez) Jean-Paul Bronckart. Pourquoi et comment devenir didacticien ? (2016) eta
   * (Portugesez) Jean-Paul Bronckart. As unidades semióticas em ação (Ecaterina Bulea-Bronckart emaztearekin batera, 2017).
   * (Frantsesez) Jean-Paul Bronckart. 2003, Quelles séquences didactiques pour l’enseignement bilingue ? Mende, Hitzaldia, 2003ko urriaren 29a.
   * (Frantsesez) Jean-Paul Bronckart.1985, 1996, 1997... Activité langagière, textes et discours. Pour un interactionnisme socio-discursif, Paris, delachaux et niestlé.
         * Gaztelaniazko itzulpena: (Gaztelaniaz)Actividad verbal, textos y discursos. Por un interaccionismo socio-discursivo, Madrid, infancia y Aprendizaje. 2004,

## Erreferentziak

* 1 2 «Osoko hitzaldiak - Munduko Hizkuntza Ondarearen UNESCO Katedra - UPV/EHU» Munduko Hizkuntza Ondarearen UNESCO Katedra (Noiz kontsultatua: 2021-10-06).
* ↑ (Portugesez) Jean Paul Bronckart | IEAT / UFMG. (Noiz kontsultatua: 2021-10-06).
* ↑ «Les livres de l'auteur : Jean-Paul Bronckart - Decitre - 173878» www.decitre.fr (Noiz kontsultatua: 2021-10-06).
* ↑ (Frantsesez) Bronckart, Jean-Paul,.. (DL 1997). Activité langagière, textes et discours pour un interactionisme socio-discursif. Delachaux et Niestlé ISBN 2-603-01061-1. PMC 708351034. (Noiz kontsultatua: 2021-10-06).
* ↑ Bronckart, Jean Paul. Zergatik eta nola bihurtu didaktikari? - EHUko argitalpen zerbitzua. ISBN 978-84-1319-278-9. (Noiz kontsultatua: 2023-05-19).

## Kanpo estekak

* Jean-Paul Bronckart-en hitzaldi bat (bideoa)
* Datuak: Q53544281
# Jean-Paul Habans

Jean-Paul Habans, Paulus izengoitiz ezaguna, (Baiona, 1845eko otsailaren 6a - Saint-Mandé, 1908ko ekainaren 1a) lapurtar abeslaria izan zen. Boulangismoren ereserkia den En revenant de la revue abestia sortu zuen.

## Abesti ospetsuak

* La Chaussée Clignancourt, 1881
* Derrière l'omnibus, 1886
* Le Père la Victoire, 1888
* Datuak: Q3372843
* Multimedia: Paulus (vocalist) / Q3372843
# Jean-Paul Marat

Jean-Paul Marat (Boudry, Neuchâtel kantonamendua, gaur egun Suitza, 1743ko maiatzaren 24a - Paris, 1793ko uztailaren 13a), jakobinoen klubeko lider garrantzitsuenetarikoa izan zen Robespierre politikoaren ondoren.
Oso erradikala izan zen eta prentsaren bitartez talde iraultzaile moderatuak kritikatu eta iraintzen zituen, iraultzaren traidoreak zirela esanez. Honez gain, herria girondarren aurka bortxakeriaz aritzera animatzen zuen. 1793an 23 girondar, gillotinan hiltzen ikusi zituen, baina ez zuen berak nahi zuen jakobinoen agintaldi diktatoriala ikusi, hori gertatu baino lehen Charlotte Corday girondar emakumeak hil baitzuen.
Hildakoan jakobino eta Frantziako iraultzaileen martiri bihurtu zen.
* Datuak: Q122290
* Multimedia: Jean-Paul Marat / Q122290
# Joan Clos

Joan Clos i Matheu (Parets del Vallès, 1949ko ekainaren 29a) politikari katalana da. Espainiako industria ministro eta Bartzelonako alkate izan da. PSC alderdi sozialistako kide da. Gaur egun, Espainiako enbaxadorea da Turkian eta Azerbaijanen.

## Kanpo estekak

* Hainbat elkarrizketa El País egunkarian (Gaztelaniaz)
* Datuak: Q1690734
* Multimedia: Joan Clos i Matheu / Q1690734
# Joan Coscubiela

Joan Coscubiela Conesa (Bartzelona, 1954ko abuztuaren 16a) kataluniar politikari eta sindikalista bat da. 1995 eta 2008 urteen bitartean Langile Komisioak sindikatuko buruzagia izan zen eta Iniciativa per Catalunya-Verds (ICV)ko diputatua 2008 eta 2015 urteen bitartean, Espainiako gorteetan. Gaur egun, Catalunya Sí que es Pot alderdiko bozeramaile eta diputatua da Kataluniako parlamentuan.

## Ikus, gainera

* Podemos
* Catalunya Sí que es Pot
* Langile Komisioak

## Kanpo loturak

Coscubielaren webgune pertsonala
* Datuak: Q9011897
* Multimedia: Joan Coscubiela / Q9011897
# Joan Crespo

Joan Crespo Sistiaga (Donostia, 1988ko urtarrilaren 29a -) gipuzkoar kirolaria da, ur bizietako K1 modalitatean aritzen dena.

## Emaitzak

| Urtea | Txapelketa | Lekua | Postua | Proba |
| 2009 | Munduko Txapelketa | La Seu d'Urgell (Katalunia) | 3. (brontzezko domina) | K1 taldeka |
| 2016 | Europako Txapelketa | Liptovský Mikuláš (Eslovakia) | 3. (brontzezko domina) | K1 taldeka |
* Datuak: Q6204973
* Multimedia: Joan Crespo / Q6204973
# Joan Damaskokoa

Joan Damaskoarra (arabieraz: يوحنا الدمشقي‎ Yūhannā al-Dimašqī; latinez: Iohannes Damascenus; antzinako grezieraz: Ιωάννης Δαμασκήνος), benetako izena Mansur ibn Sarjun Al-Taghlibi (arabieraz: منصور بن سرجون التغلبي‎), (Damasko, Siria, 675 – 749ko abenduaren 4a), siriako idazle eta teologoa izan zen, Elizako doktoreetako bat.
Familia aberats batean jaio zen: bere aitona Bizantziar Inperioaren zerbitzuan funtzionarioa izan zen, eta musulmanek Siria konkistatu ostean dominatzaile berrien mesedetan egon zen. Bere aita Omeiatar Kaliferriaren funtzionario izan zen, baita bera ere. Hala ere laster aldendu zen bizitza honetatik, bere jabetza guztia pobreei eman zien eta San Sabaseko monasterioan sartu zen, Jerusalemdik gertu. Bertan pasa zuen bere bizitzaren zatirik handiena, ikasten eta idazten. Kristau dogma guztia idatzi nahi izan zuen, eta ez bakarrik gai zehatz batzuk. Bere pentsaera eta lana eskolastikaren barruko espresio perfektuenen artean kokatzen da. Konstantinoplako enperadoreak irudiei kultua egitea debekatu zuenean, ikonoklastak jarraituz, Joan Damaskokoa irudiak beneratzearen alde agertu zen. Bere ustez irakurtzen zekitenentzat liburu bat zena, irudi bat zen analfabetoentzat. Hitzez belarrira esan daitekeena, irudiz esan dakioke begiari. Horregatik irakurtzen ez zekitenentzat katezismoa irudiekin erakustearen alde zegoen.
Kondaira batek dio eskua galdu zuela ikonoklastikoekin izandako liskar batean, baina Ama Birjinak berriro jarrio ziola. Bere garaian "Urrezko Hizlaria" izendatu zuten, ondo hitz egiten zuelako. Ekialdeko Elizak profeta handitzat du.

## Erreferentziak

* ↑ Euskaltzaindiaren 179. araua, Bizantziar Inperioko pertsona-izenak
* Datuak: Q51884
* Multimedia: John of Damascus / Q51884
# Jiuzhaigou Huanglong aireportua

Jiuzhaigou Huanglong Aireportua (txineraz: 九寨黃龍機場), (NAGE: JZH, NAZE: ZUJZ), Txinako Herri Errepublikako Sichuan probintziako Songpan hirian dago.
Lehen hegaldia 2003ko irailaren 28an egin zen.

## Hegaldiak

* Air China: Chengdu, Chongqing
* China Eastern Airlines: Chengdu, Kunming, Xian
* China Southern Airlines: Chengdu, Guangzhou
* Hainan Airlines: Xian
* Sichuan Airlines: Chengdu

## Ikus, gainera

* Txinako Herri Errepublikako aireportuen zerrenda

## Kanpo estekak

* (Txineraz) Aireportuaren webgunea.
* Datuak: Q2875838
* Multimedia: Jiuzhaigou Huanglong Airport / Q2875838
# Jiyai Shin

    Hau korear izena da, abizena Shin du.
Jiyai Shin (koreeraz: 신지애, ɕin dʑi.ɛː ahoskatua; Hego Korea, 1988ko apirilaren 28a) hegokorear golfaria da. Emakumezkoen Munduko Golf Sailkapeneko lehen postuan sailkatuta egon zen 2010eko maiatzaren 3tik ekainaren 20ra, 2010eko uztailaren 26tik abuztuaren 15era eta 2010eko azaroaren 1etik 2011ko otsailaren 13ra.
* Datuak: Q489892
* Multimedia: Jiyai Shin / Q489892
# Jive

Jive 1930eko hamarkadaren hasieran Ameriketako Estatu Batuetan afroamerikarrengandik sortutako dantza estiloa da. Dantzaren izena afro-amerikar herri-argotaren forma baten izenetik dator, 1930eko hamarkadan Cab Calloway jazz-taldekide eta abeslari ospetsuaren hiztegia argitaratuz ezagun egin zena. Lehiaketako areto-dantzetan, jive-a sarritan latino-inspiratutako areto-dantzekin biltzen da, nahiz eta bere sustraiak swing dantzan oinarritzen diren eta ez dantza latinoan.

## Historia

1930eko eta 1940ko hamarkadetako swing musikako jotzaileentzat, "jive" hizkera ergelak edo ergelak adierazten zituen esamolde bat zen.
Soldadu amerikarrek Lindy Hop / jitterbug ekarri zuten Europara 1940 inguruan, non dantza honek azkar aurkitu zuen gazteen artean ospea. Estatu Batuetan, "swing" bihurtu zen dantzarako hitzik ohikoena, eta Erresuma Batuan "jive" terminoa hartu zuten. Teknikaren aldaketek boogie-woogie eta swing boogie bezalako estiloak ekarri zituzten, "jive" pixkanaka-pixkanaka Erresuma Batuan termino generiko gisa agertuz.
Gerra ostean, boogie musika herrikoiaren forma nagusi bihurtu zen. Dena den, inoiz ez zen kritikatik urrun dantza arrotz gisa. Areto-dantzen guru Alex Moore-k esan zuen ez zuela "inoiz ezer itsusiagorik ikusi". 1968an Nazioarteko lehiaketetan bosgarren dantza latindartzat hartu zuten. 1990eko hamarkadaz geroztik aretoko jive-ren forma modernoa dantza oso alaia da, belaunak maiz altxatzen dituena eta aldakak tolestu edo kulunkatzen dituena.

## Dantza garaikideko kirol gisa

Gaur egun, jive Nazioarteko bost dantza latindarretako bat da. Lehiaketan 176 taupada minutuko abiaduran dantzatzen da, nahiz eta kasu batzuetan minutuko 128 eta 160 taupada artean murrizten den.
Oinarrizko eredu asko Ekialdeko Kostaldeko Swing-aren antzekoak dira urrats hirukoitzen (chassés) erritmo oso sinkopatuaren diferentzia handiarekin, jive-n zortziko zuzenak eta ECS-n swing gogorra erabiltzen dutenak.

## Erreferentziak

* ↑ Sorene, Paul. (2017-04-26). «Cab Calloway's Hepster's Dictionary: A Guide To The Language Of Jive (1938)» Flashbak.
* ↑ Paul Bottomer. 1997. Black Dog & Leventhal. page 157. ISBN 1-57912-049-0

## Kanpo estekak

* Datuak: Q17237
* Multimedia: Jive / Q17237
# Jixi

Jixi (txinera sinplifikatuz: 鸡西; pinyineraz: Jīxī), Heilongjiang probintzian kokatutako prefektura mailako hiria da. Guztira, 1.960.000 biztanle inguru dauzka 2002ko erroldaren arabera eta 8.896 kilometro koadroko azalera.

## Inguru naturala eta kokapena

Prefektura mailako Jixi hiriaren mugakideak honakoak dira: Shuangyashan iparraldean, Errusia ekialde eta hegoaldean, Qitaihe ipar-mendebaldean, eta Mudanjiang mendebaldean.

## Banaketa administratiboa

* Jiguan Barrutia (鸡冠区; Jīguān Qū)
* Hengshan Barrutia (恒山区; Héngshān Qū)
* Didao Barrutia (滴道区; Dīdào Qū)
* Lishu Barrutia (梨树区; Líshù Qū)
* Chengzihe Barrutia (城子河区; Chéngzǐhé Qū)
* Mashan Barrutia (麻山区; Máshān Qū)
* Hulin Hiria (虎林市; Hǔlín Shì)
* Mishan Hiria (密山市; Mìshān Shì)
* Jidong Konderria (鸡东县; Jīdōng Xiàn)

## Klima

Datu klimatikoak (Jixi) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 4.5 | 10.9 | 20.0 | 29.8 | 34.5 | 35.7 | 37.6 | 36.5 | 32.9 | 28.2 | 18.1 | 6.3 | 37.6 |
| Batez besteko tenperatura maximoa (°C) | −11.3 | −7.1 | 1.6 | 12.4 | 20.1 | 24.2 | 27.0 | 26.0 | 20.4 | 12.2 | 0.5 | −8.6 | 9.8 |
| Batez besteko tenperatura minimoa (°C) | −22.0 | −19.0 | −10.0 | -0.4 | 6.5 | 12.5 | 16.5 | 15.6 | 8.1 | -0.2 | −10.2 | −18.7 | −1.7 |
| Erregistraturiko tenperatura minimoa (°C) | -34.7 | -30.5 | -25.7 | -9.9 | -4.9 | 4.6 | 8.1 | 5.5 | -2.8 | -13.8 | -26.8 | -30.6 | -34.7 |
| Pilatutako prezipitazioa (mm) | 4.7 | 7.2 | 9.0 | 23.2 | 51.0 | 83.2 | 115.8 | 122.2 | 63.7 | 33.8 | 13.3 | 7.2 | 534.3 |
| Prezipitazio egunak (≥ 1 mm) | 5.3 | 5.8 | 5.9 | 8.7 | 13.0 | 15.8 | 14.6 | 13.0 | 10.9 | 8.8 | 6.8 | 6.9 | 115.5 |
| Eguzki orduak | 180.9 | 198.4 | 244.1 | 232.4 | 254.3 | 238.7 | 236.0 | 227.3 | 221.4 | 206.9 | 173.0 | 151.0 | 2564.4 |
| Hezetasuna (%) | 64 | 60 | 53 | 52 | 55 | 70 | 76 | 78 | 71 | 60 | 61 | 65 | 60 |
| Iturria: (batez besteko tenperaturak, prezipitazioak 1951–2000) ||||||||||||||

## Hiri senidetuak

* Shiyan, Hubei, Txinako Herri Errepublika
* Zhaoqing, Guangdong, Txinako Herri Errepublika
* Xiamen, Fujian, Txinako Herri Errepublika
* Changsha, Hunan, Txinako Herri Errepublika
* Anshan, Liaoning, Txinako Herri Errepublika
* Lesozavodsk, Primorsky kraia, Errusia
* Samcheok, Gangwon, Hego Korea

## Ikus, gainera

* Heilongjiang probintziaren banaketa administratiboa

## Erreferentziak

* ↑ http://www.worldclimate.com/cgi-bin/grid.pl?gr=N45E130 Worldclimate.com

## Kanpo estekak

* (Txineraz) Jixi hiriko gobernuaren webgunea.
* Datuak: Q28979
* Multimedia: Jixi / Q28979
# Jiuzhaigou harana

Jiuzhaigou harana$^1$ UNESCOren gizateriaren ondarea :
| Jiuzhaigou harana. ||
| Mota | Naturala |
| Irizpideak | vii |
| Erreferentzia | 637 |
| Kokalekua | |
| Eskualdea$^2$ | Asia eta Ozeania |
| Koordenatuak | 33°5′N 103°55′E﻿ / ﻿33.083°N 103.917°E﻿ / 33.083; 103.917 |
| Izen ematea | 1992 (XVI. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Jiuzhaigou harana (txinera sinplifikatuz: 九寨沟; txinera tradizionalez: 九寨溝; Pinyineraz: Jiǔzhàigōu; tibeteraz: གཟི་རྩ་སྡེ་དགུ; Wyliez: gzi-rtsa sde-dgu; tibetar pinyineraz: Sirza Degu) bederatzi herrixketako harana da, Nanping barrutian Sichuan probintzian, Txina.
Jiuzhaigou bailarako bederatzi tibetar herrixka hauek UNESCOk Gizateriaren Ondare zerrendan gehitu zituen 1992an eta 72.000 hako eremu babestua du.

## Ikus, gainera

* Txinako geografia

## Kanpo estekak

* Jiuzhaigou harana Elhuyar aldizkariaren webgunean
* Datuak: Q4111
* Multimedia: Jiuzhaigou Valley / Q4111
# Jiwaka (probintzia)

Jiwaka Papua Ginea Berriko 22 probintzietako bat da, Lur Garaiak eskualdean dagoena. 2012ko maiatzaren 17an sortu zen, Mendebaldeko Lur Garaiak probintziatik bereizirik. 4.798 kilometro koadroko eremua du, eta 2011n 343.987 biztanle zituen. Behin-behineko hiriburua Kurumul da.

## Erreferentziak

* ↑ Per, Zahery. 2011 National Hela, Jiwaka declared. thenational.com.pg (Noiz kontsultatua: 2016-10-12).

## Kanpo estekak

* Datuak: Q1400625
# Jiyang barrutia

Jiyang barrutia (txinera tradizionalez: 吉阳区) Txinako barruti bat da, Sanya barruan. Azken zentsuaren arabera 176.430 biztanle zituen 372.61 azaleran banatuta.

## Kanpo estekak

* Datuak: Q16259367
* Multimedia: Jiyang District / Q16259367
# Juan Ignacio Arrieta

Juan Ignacio Arrieta Otsoa de Txintxetru (Gasteiz, 1951ko apirilaren 10a) arabar apezpikua da. Opus Deiko kidea, 1977an apaiz bilakatu zen.
Erromako kurian dabil eta Lege-Testuen Pontifize-Biltzarrean idazkaria izan zen. 2008an Civitateko apezpiku izendatu zuten. 2013an Frantzisko aita santuak Vatikanoar Bankuaren erreformaren koordinatzaile izendatu zuen.
* Datuak: Q928972
* Multimedia: Juan Ignacio Arrieta Ochoa de Chinchetru / Q928972
# Juan Ignacio Gorriti

Juan Ignacio Gorriti (Horcones, Peruko erregeordetza, gaur Saltako probintzia, 1766ko ekainaren 10a - Sucre, Bolivia 1842ko maiatzaren 25a), apaiz eta politikari argentinarra, 1811ko Junta Grandeko eta 1825eko kongresu konstituziogileko kidea, Salta probintziako gobernadorea 1828ko martxotik 1832ko urtarrilera bitartean.

## Biografia

Jujuyko lurjabe handi baten semea zen; Córdobako Unibertsitate Nazionalean ikasi zuen, non teologian doktoratu zen 1791n eta apaiz ordenatu zuten. Bere lehen apaiz-lana, Cochinoca eta Casabindo indiarren herrietakoa izan zen, Punan, ondoren, 1804an San Salbador Jujuykoaren jatorrizko elizako apaiz eta bikario izatera pasatzeko, kargu honetan hogeita bat urtez aritu zelarik. Hizlari sakratu eta aberkoi bezala nabarmendu zen; napoleonen inbasioaren berri izan zuenean, "Zuzenbide publikoko alegatu" bat idatzi zuen, boterea kolonien herrira itzuli behar zela frogatzeko.
1810ean, Jujuyko kabildoak Junta Grandeko diputatu izendatu zuen, eta abenduan hasi zen bertan. Behin eta berriz eskatu zuen Jujuy Salta probintziatik banantzea, borondate autonomista baten lehen agerpen publikoa izan zena, ondoren federalismoa ekarriko zuena. Bitxikeria gisa, Jujuy izan zen Argentinako XIX. mendeko hamalau probintzietatik azkena hiriburutik banatzen, 1834an egin baitzuen; eta Gorriti bera, geroago, unitarismoan militatuko zuen.
Juntako presidentea zen Cornelio Saavedraren alde egin zuen, eta zenbait hilabetez idazkari izan zen. Barrualdeko beste diputatuekin batera, Lehen Triunbiratuak kanporatu zuen 1811ren amaieran; Gorriti izan zen gehiegikeria honengatik protesta gehien egin zuena, eta probintziei ohartarazi zien etorkizunean hiriburuko prepotentziaren aurka aurre hartu beharko zutela. Herrialdearen etorkizunaren iragarpen borobila.
Jujuyra itzulita, Iparraldeko Armadarekin kolaboratu zuen, bereziki Manuel Belgrano bere komandantea izan zen garaian. Bere eskariz, lehen bandera nazionala bedeinkatu zuen 1812ko maiatzak 25ean, eta Iparraldeko Armadako kapilau titularra izan zen. Saltako katedraleko kalonje izendatua izan zen, hutsik zegoen gotzaindegiko bikario eta gobernari.
Martín Miguel de Güemes gobernadorearekin zituen harremanak, 1810eko hamarkadaren bigarren erdian zehar tirabiratsuak izan ziren. Bere anaia José Ignacio Gorriti Tucumango Kongresuan diputatua izan zen eta bere aginduetara ofizial hoberenetariko bat bezala nabarmendu zen. Bere anaietako beste bat, "Pachi" Gorriti, iparraldeko lantzerorik onena zen.

## Kanpo estekak

* Datuak: Q5950018
# Juan Ignacio Lorente

Juan Ignacio Lorente Zugaza (Gasteiz, 1939ko abenduaren 10a - ib., 2022ko martxoaren 20a), euskal alpinista bat izan zen, lanbidez Gasteizen oftalmologo gisa jardun zuen. Euskal Mendi Federazioko zuzendari teknikoa eta Espainiar Goi Mendi Taldeko kide izan zen.
Everestera bi euskal espedizio nabarmen zuzendaria eta medikua izan zen: 1974ko Tximist Espedizioa eta lehenbizikoz gailurrera iritsi zen 1980ko Everest Euskal Espedizioa.

## Kanpo estekak

* Juan Ignacio Lorenteri buruzko artikulua irakurgai. Eneko eta Iker Pou, Turisko.es (Gaztelaniaz)
* Datuak: Q111381088
# Juan Ignacio Retegi

Juan Ignacio Retegi Petrikorena, ezizenez Retegi I.a, (Eratsun, Nafarroa Garaia, 1943ko uztailaren 24a-) buruz buruko lehen mailako Txapelketa irabazitako lehen pilotari nafarra izan zen, 1969an lortu baitzuen 24. edizioko txapela. Bera eta iloba Julian (Retegi II.a) izan ziren 70ko eta 80ko hamarkadetan txapelak Nafarroara eramateaz arduratu zirenak, 6 eta 11 hurrenez hurren.
Profesionaletan debutatu baino hamar egun lehenago utzi zion apaizgoari, eta retegitarren pilotari dinastiari hasiera eman zion, izena beste hiruk eraman baitute, amateur zein profesionaletan jokatzen. Azkena, Julen Retegi, Retegi Bi, Julian Retegiren seme nagusia.
Buruz buru jokatzeko moldeari berrikuntza nabarmena ekarri zion, boleaz baliatuz. Ezkerra, oso zaila zen tantoa hari egitea.

## Palmaresa

* Buruz buruko Pilota Txapelketako txapelduna: 1969, 1970, 1972, 1973, 1974 eta 1975.
* Buruz buruko Pilota Txapelketako txapeldunordea: 1971 eta 1976.
* Binakako Txapelketako txapeldunordea: 1978.
* Bigarren mailako Buruz buruko Txapelduna: 1967.
* Bigarren mailako Buruz buruko txapeldunordea: 1966.

## Banakako txapelak eta txapeldunordetzak

Taulan lehen mailakoak soilik.
| Urtea | Txapelduna | Txapeldunordea | Emaitza |
| 1969 | Retegi I.a | Atano X.a | 22-08 |
| 1970 | Retegi I.a | Lajos | 22-12 |
| 1971 | Lajos | Retegi I.a | 22-17 |
| 1972 | Retegi I.a | Lajos (1) | 22-00 |
| 1973 | Retegi I.a | Tapia I.a | 22-20 |
| 1974 | Retegi I.a | Gorostiza | 22-21 |
| 1975 | Retegi I.a | Lajos | 22-14 |
| 1976 | Lajos | Retegi I.a (2) | 22-00 |
(1) Lajos ez zen finalera joan lesioagatik eskaturiko atzerapena eman ez ziotelako. (2) Retegi I.ak ezin jokatu izan zuen eskuak gaizki zituelako.
* Datuak: Q3755157
# Juan Ignacio Gamon

Juan Ignacio Gamon Etxeberria (Errenteria, Gipuzkoa, 1733 – 1814) historialaria izan zen. Bere jaioterriari buruzko historia-lan bat egin zuen, Noticias Históricas de Rentería; ez zen 1930 arte argitaratu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260992
# Juan Ignacio Madariaga

    Artikulu hau militarrari buruzkoa da; beste esanahietarako, ikus «Juan Madariaga».
Juan Ignacio Madariaga Arostegi (Busturia, 1717ko irailaren 28a-Cádiz, 1771ko martxoaren 30a) bizkaitar itsasgizona izan zen. Habanan zegoen 1762an ingelesek setiatu eta konkistatu zutenean. Bere itsas-garaipenen artean, 1770ean Malvina Handian ingelesen aurka egindakoa nabarmendu behar da.

## Kanpo estekak

* Datuak: Q19647656
# Juan Ignacio Basaguren

Juan Ignacio Basaguren García (1944ko uztailaren 21a -) Mexikoko futbolari profesional ohia da.

## Karrera

Basagurenek Atlante FC taldean jokatu zuen 1970eko 71ko Lehen denboraldian.
Basaguren Mexikorekin lehiatu zen 1968ko Udako Olinpiar Jokoetan eta 1970eko FIFA Munduko Txapelketan. 1970ean, Munduko Txapelketako partida batean gola lortu zuen lehen ordezko jokalaria izan zen, El Salvadorren aurka.

## Erreferentziak

* ↑ (Gaztelaniaz) Rosas, Sergio Luis. (17 March 2010). Recuerdos del Ayer. El Siglo de Torreón.
* ↑ Football World Cup Firsts

## Kanpo estekak

* Juan Ignacio Basaguren – FIFA competition record (archived)
* Juan Ignacio Basaguren at National-Football-Teams.com
* Datuak: Q931027
# Juan Ignacio Cirac

Juan Ignacio Cirac Sasturain (Manresa, 1965eko urriaren 11) kataluniar fisikaria da, konputazio kuantiko eta informazio kuantikoaren alorrean aitzindaria eta aditua dena. Madrilgo Complutense Unibertsitatean fisika ikasi ondoren, Espainian, Austrian eta Alemanian lan egin du.
2013an Peter Zollerrekin batera Fisikako Wolf Saria eman zioten.

## Erreferentziak

* ↑ «Zientziaren hesia apurtzen» Berria 2014-10-03.
* Datuak: Q650171
* Multimedia: Juan Ignacio Cirac Sasturain / Q650171
# Jehan Titelouze

Jehan Titelouze (Saint-Omer, Frantzia, c. 1562/3 – Rouen, Frantzia, 1633ko urriaren 24a) organista eta musikagilea izan zen. Rouengo Saint Jean elizako organista izan zen (1585), eta, gero, katedralekoa (1588). Organo-musika inprobisatzen oso trebea zen. Organorako bakarrik idatzi zuen. Ingeles birjinalista eta organisten eta frantses-flandestar polifonisten eragina antzematen zaio idatzi zituen lanetan.
Lan aipagarriak ditu: Organoan jotzeko ereserkiak (1623), magnificat batzuk eta mezak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q643537
* Multimedia: Jean Titelouze / Q643537